钦定古今图书集成/理学汇编/文学典/第097卷 > 田润
## 钦定古今图书集成/理学汇编/文学典/第097卷 > 田润

按《江南通志》：“润字德润，安东人。隐居教授，环堵萧然，
日课童蒙，以供薪水。虽居陋巷，门多士大夫车，暇则
鼓琴咏诗，以此自终。”

===陈宽===按《列朝诗集》：宽字孟贤，检讨嗣初之子。初，惟允兄弟
避兵来吴，居船场巷，得朱勔故居，名朱家园，更名“绿
水。高杨辈咸有诗题咏，陈氏世居焉。与其弟完字孟
英，自相师友，被服甚古，仪观俨然，乡闾敬之。兄弟皆
工诗，颇得唐法。孟贤尤自矜重，日锻月炼，不轻下一
语。有侍姬辩慧知书，号曰‘梅花居士’。”孟贤苦吟，忽忽
多所遗忘，姬辄能记之。沈贞吉兄弟学于嗣初，而石
田又受业于孟贤，吴中称“经学”者，皆宗陈氏。